[ca] El comportament del consumidor és un procés influenciat per múltiples factors com ara les preferències individuals, les influències culturals, socials i econòmiques, així com les experiències personals. Els consumidors poden prendre decisions de compra de manera racional, emocional o una combinació de totes dues, i les seves eleccions poden estar motivades per necessitats bàsiques o desitjos personals. En temps de crisi, el comportament del consumidor experimenta canvis substancials i ajusta els hàbits de compra i consum per adaptar-se a les circumstàncies adverses i d'incertesa. El principal objectiu d'aquest treball és analitzar com han evolucionat els comportaments de compra i consum d'aliments a Catalunya els darrers cinc anys, especialment en el context de crisi de la COVID-19, la sequera i els conflictes internacionals. S'ha utilitzat una metodologia quantitativa basada en un qüestionari detallat i dissenyat per tenir una visió àmplia en els aspectes dels canvis d'hàbits de compra i consum d'aliments. El qüestionari s'ha distribuït a una mostra de N = 2014 participants residents de Catalunya, representativa de la població de Catalunya en termes d'edat, gènere, àrea geogràfica, nivell d'estudis i situació econòmica, entre d'altres. Tot i que el qüestionari es va realitzar a finals de novembre de 2023, incloïa preguntes retrospectives que van permetre als participants proporcionar informació sobre com han canviat els seus hàbits i comportaments durant els darrers cinc anys, permetent així una anàlisi de les tendències en aquest període. Els resultats mostren que els consumidors catalans han canviat notablement els seus hàbits de compra i consum d'aliments en els darrers cinc anys. Els consumidors han desenvolupat una consciència més gran sobre la salut i la sostenibilitat, preferint aliments frescos i nutritius i reduint el consum de productes processats. La situació econòmica incerta ha fomentat pràctiques de despesa més prudents, amb una atenció especial als preus i les ofertes, i una preferència pel menjar casolà. A més, hi ha un suport creixent als productes locals i una major atenció a evitar el malbaratament alimentari.

[en] Consumer behavior is a process influenced by multiple factors such as individual preferences, cultural, social, and economic influences, as well as personal experiences. Consumers may make purchasing decisions rationally, emotionally, or a combination thereof, with their choices often motivated by basic needs or personal desires. During times of crisis, consumer behavior undergoes substantial changes, adjusting purchasing and consumption habits to adapt to adverse and uncertain circumstances. The primary objective of this study is to analyze the evolution of food purchasing and consumption behaviors in Catalonia over the past five years, particularly within the context of the COVID-19 crisis, drought, and international conflicts. A quantitative methodology was employed using a detailed questionnaire designed to provide a comprehensive insight into changes in food purchasing and consumption habits. The questionnaire was distributed to a sample of N = 2014 residents of Catalonia, selected to be representative of the population in terms of age, gender, geographical area, educational level, and economic situation, among other criteria. Although the questionnaire was conducted at the end of November 2023, it contained retrospective questions that allowed participants to provide information on how their habits and behaviors have changed over the past five years, thus allowing an analysis of trends over this period. The results demonstrate significant changes in Catalan consumers' food purchasing and consumption habits over the last five years. Consumers have developed heightened awareness regarding health and sustainability, showing a preference for fresh and nutritious foods while reducing consumption of processed products. The uncertain economic situation has encouraged more prudent spending practices, with particular attention to prices and promotions, and a preference for homemade meals. Additionally, there is increasing support for local products and greater efforts to minimize food waste.